Hun repræsenterede [[Tyskland ved sommer-OL 2012|Tyskland]] ved [[Sommer-OL 2012|OL 2012]] i [[London]], hvor hun deltog i tre discipliner. Først stillede hun op i holdsprint (nyt på OL-programmet) sammen med [[Miriam Welte]]. Parret kørte i kvalifikationen mod kineserne [[Gong Jinjie]] og [[Guo Shuang]], der vandt i ny verdensrekordtid, men de to tyskeres tid var ikke ret meget dårligere, så de kvalificerede sig til første runde i tredjebedste tid. Her besejrede de det franske hold og satte igen tredjebedste tid, hvilket egentlig kvalificerede dem til kampen om bronzemedaljerne. Men det britiske hold med en bedre tid blev diskvalificeret, hvorpå tyskerne gik i finalen, hvor de igen kom op mod Gong og Guo. Kineserne var nok engang hurtigst i finalen, men også de blev efterfølgende diskvalificeret og måtte nøjes med sølv, mens Vogel og Welte fik guldmedaljerne.<ref>{{kilde | url = http://www.olympedia.org/results/308019 | titel = Team Sprint, Women | udgiver = olympedia.org | hentet = {{dato|28-1-2022}} }}</ref> Dagen efter var hun med i [[keirin]], hvor hun endte på ottendepladsen,<ref name=oly /> mens hun nogle dage senere i individuel [[sprint (banecykling)|sprint]] i semifinalen tabte til den senere sølvvinder, [[Vicki Pendleton]] fra Storbritannien, hvorpå hun i kampen om bronze tabte til Guo Shuang og dermed blev nummer fire.<ref>{{kilde | url = http://www.olympedia.org/results/308200 | titel = Sprint, Women | udgiver = olympedia.org | hentet = {{dato|28-1-2022}} }}</ref>
Levende_personer